Jaime de Barros Câmara

Jaime de Barros Câmara (1894–1971) var en brasiliansk katolsk kardinal. Han var erkebiskop av São Sebastião do Rio de Janeiro 1943–1930. Han ble kreert til kardinal av pave Pius XII i 1946. Han deltok ved konklavet 1958 som valgte pave Johannes XXIII, og ved konklavet 1963 som valgte pave Paul VI. Han deltok også under Annet Vatikankonsil 1962–1965.
Liv og virke
Bakgrunn
Jaime de Barros Câmara var det andre ektefødte barn til barnehjemsadministrator Joaquim Xavier de Oliveira, født i 1856 i San José, og hans hustru Anna Barros de Carvalho, født i 1864 i Salvador da Bahia. Han var etterkommer på mannssiden av João Gonçalves Zarco, gjenoppdageren av øya Madeira. Han var dessuten nevø til marskalk João Pedro Xavier da Câmara, som var stabssjef for hæren mellom 1906 og 1909. Onkelen hans var en stor støtte av og inspirator til hans prestekall.Alfonso, Martins: Dom Jaime de Barros Câmara: vida, pensamento, obras do terceiro Cardeal Arcebispo do Rio de Janeiro, Itambé. 1972, Rio de Janeiro, s.19

Prest
Han studerte på presteseminaret i São Leopoldo. Biskopen av Santa Catarina, Joaquim Domingues de Oliveira, presteviet ham den 1. januar 1920. Han ble rektor ved seminaret Nossa Senhora de Lourdes Azambuja-Brusque og som kirkerektor for Santuário de Nossa Pop Senhora do Carabujavaggio fra 1926 til 1926. 
Biskop av  Mossoró
Den 19. desember 1935 utnevnte pave Pius XI ham til den første biskop for det nyopprettede bispedømmet Mossoró, i delstaten  Rio Grande do Norte. Erkebiskopen av Florianópolis, Joaquim Domingues de Oliveira, ordinerte ham til biskop i Florianópolis den 2. februar året etter. Medkonsekrerernde var Pio de Freitas Silveira, biskop av Joinville, og Daniel Henrique Hostin, biskop av Lages.

Erkebiskop av Belém do Pará
Den 15. september 1941 ble han utnevnt til erkebiskop av Belém do Pará, og innsatt i det embetet den 1. januar året etter. I løpet av sin tid der gjennomførte han en studiereform av presteseminaret. 
Erkebiskop av  São Sebastião do Rio de Janeiro
Den 3. juli 1943 ble han utnevnt til erkebiskop av São Sebastião do Rio de Janeiro, og ble innsatt der den 15. september samme år. Han støttet etableringen av østkirkelige menigheter i Brasil, for eksempel gjennom grunnleggelsen av São Basílio-kirken (en melkittisk gresk-katolsk kirke).

Den 6. november 1950 utnevnte pave Pius XII ham til den første erkebiskop av det brasilianske militærordinariatet, som ble opprettet samme dato. Han hadde dette embetet frem til utnevnelsen av en etterfølger den 9. november 1963.

Kardinal
Pave Pius XII utnevnte ham til kardinalkollegiet som kardinalprest den 18. februar 1946. Den 22. februar samme år tildelte paven ham titulærkirken Santi Bonifacio e Alessio. 

I løpet av sin tid som erkebiskop av Rio de Janeiro kom kardinal  TV-sendt fordømmelse av kommunismen.TIME Magazine. The Pope's Man in Recife  27. mars 1964 Han motarbeidet også gambling og den populære brasilianske religiøse lederen Alziro Zarur. (kjent som «Zarur Profeten»),TIME Magazine. The Cross & the Wheel  21. januar 1946TIME Magazine. Zarur the Prophet  24. mars 1958 en syrisk ortodoks innvandrer som hadde videreutviklet kristendommen med egne inngivelser fra åpenbaringer.  

Han var pavelig legat til den nasjonale nattverdskongressen i Porto Alegre i oktober 1948 og deltok i den interamerikanske kongress til Association of Catholic Education i Rio de Janeiro i 1951 og den nasjonale nattverdskongressen i Curitiba i mars 1960. 

Han deltok ved konklavet 1958 som valgte pave Johannes XXIII, og ved konklavet 1963 som valgte pave Paul VI. Han deltok også på alle Det andre Vatikankonsils sesjoner. Sammen med kardinal Lawrence Shehan hjalp han kardinal Leo Joseph Suenens med å fremføre en av konsilets avsluttende budskap gitt av kardinalene den 8. desember 1965.

Han støttet militærkuppet i 1964, og talte i radioen den 31. mars for å rose patriotismens og religiøsitetens ånd som den såkalte Marcha da Vitória («Seiersmarsjen») var organisert med.Elio Gaspari: A Ditadura Escancarada, ed.2, Rio de Janeiro, Editora Intrínseca, 2014, p.526, ISBN 978-85-8057-408-1 Etter opprørets seier foretok han en pilegrimsreise til Aparecida-helligdommen for å takke den hellige Jomfru for å ha berget nasjonen.

Den 18. februar 1971 døde kardinal Câmara i byen Aparecida i en alder av 76 år. Han er gravlagt i katedralen i Rio de Janeiro.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911
 Erkebiskop Joaquim Domingues de Oliveira (1878-1967) * 1914
 Kardinal Jaime de Barros Câmara (1894-1971) * 1936www.catholic-hierarchy.org barcam, lest 30. september 2021

 Litteratur 
 Ivo Calliari: D. Jaime Câmara: diário do Cardeal Arcebispo do Rio de Janeiro. Léo Christiano Editorial, Rio de Janeiro 1996, s.644.
 Luis D. Gardel: Les Armoiries Ecclésiastiques du Brésil (1551-1962). Rio de Janeiro 1963.
 Guia histórico e catálogo da Arquidiocese de Belém. Belém 1982, s.45.
 Alberto Gaudêncio Ramos: Cronologia eclesiástica do Pará. Falângola, Belém 1985, s.305.

 Referanser 

 Eksterne lenker 
  Biografi på The Cardinals of the Holy Roman Church

Kategori:Brasilianske kardinaler
Kategori:Brasilianske katolske biskoper
Kategori:Linjen Rebiba
Kategori:Deltakere på Andre Vatikankonsil
Kategori:Personer fra regionen Grande Florianópolis